b'\n_START_ARTICLE_\n12. sije\xc4\x8dnja u Domovinskom ratu\n_START_PARAGRAPH_\nDomovinski rat po nadnevcima: 12. sije\xc4\x8dnja u Domovinskom ratu._NEWLINE_1992._NEWLINE__NEWLINE_- Nakon pregovora u Pe\xc4\x8duhu izme\xc4\x91u predstavnika Hrvatske vojske i JA utvr\xc4\x91eno da \xc4\x87e se uspostaviti stalna veza radi brzog rje\xc5\xa1avanja svih spornih pitanja. Stalno predstavni\xc5\xa1tvo JA bit \xc4\x87e u hotelu "I" u Zagrebu, a mogu\xc4\x87e je otvaranje predstavni\xc5\xa1tva Hrvatske u Beogradu, rekao general Imra Agoti\xc4\x87, hrvatski pregovara\xc4\x8d._NEWLINE__NEWLINE_- Van Den Broek, nizozemski ministar vanjskih poslova, u izjavi za slu\xc5\xbebenu agenciju NOS, nakon ministarskog sastanka EZ-a, rekao da, prema izvje\xc5\xa1\xc4\x87u Arbitra\xc5\xbene komisije, Hrvatska ne zadovoljava u dovoljnoj mjeri zahtjevima za za\xc5\xa1titu ljudskih prava manjina._NEWLINE_1993._NEWLINE__NEWLINE_- Karad\xc5\xbei\xc4\x87 u \xc5\xbdenevi odbio potpisati deset ustavnih na\xc4\x8dela o ustrojstvu BiH, nakon \xc4\x8dega je Konferencija prekinuta._NEWLINE__NEWLINE_- Clintonov budu\xc4\x87i ministar obrane (nakon smjene u Bijeloj ku\xc4\x87i 20. sije\xc4\x8dnja) Les Aspin najavio potporu kori\xc5\xa1tenju sile u za\xc5\xa1titi zra\xc4\x8dnog prostora BiH i suglasnost o ograni\xc4\x8denom vojnom intervencijom._NEWLINE__NEWLINE_- Muslimanska vojska otpo\xc4\x8dela napad na prostor op\xc4\x87ine Uskoplje (Gornji Vakuf), u\xc5\xa1av\xc5\xa1i u selo Lu\xc5\xbeani poubijali su vi\xc5\xa1e desetina hrvatskih civila i branitelja._NEWLINE_1994._NEWLINE__NEWLINE_- Na kontrolnom punktu UNPROFOR-a kod Lipovca, nakon dvije godine tamnovanja u Somboru i Srijemskoj Mitrovici, zamijenjeno 10 pripadnika tzv. "somborske grupe" te 5 drugih hrvatskih zarobljenika u srpskim tamnicama za 11 srpskih zatvorenika, uglavnom pripadnika teroristi\xc4\x8dke grupe "\xc5\xa0tit"._NEWLINE__NEWLINE_- Nakon prezentiranja dogovora u Bonnu muslimanske vojska nastavlja napadima na HR Herceg-Bosnu, a iz izjave Izetbegovi\xc4\x87a Radio Sarajevu kada je rekao "da \xc4\x87e muslimanska vojska nastaviti osloba\xc4\x91ati Busova\xc4\x8du i Vitez iz kojih se HVO ne kani povu\xc4\x87i" mo\xc5\xbee se naslutiti nova ofenziva._NEWLINE__NEWLINE_- Papinsko vije\xc4\x87e "Pravda i mir" optu\xc5\xbeilo me\xc4\x91unarodnu zajednicu za "sramotan kukavi\xc4\x8dluk, jer odustaje od svoje du\xc5\xbenosti da djeluje za mir na Balkanu, gdje Europa umire"._NEWLINE__NEWLINE_Ameri\xc4\x8dki ratni zrakoplovi, koji su u Italiji, mogli bi bez ikakvih poja\xc4\x8danja napasti snage bosanskih Srba, bude li tako zapovije\xc4\x91eno, izjavila glasnogovornica ameri\xc4\x8dkog ministarstva obrane Kathleen de Laski._NEWLINE_1995._NEWLINE__NEWLINE_- Predsjednik Tu\xc4\x91man primio u Predsjedni\xc4\x8dkim dvorima lorda Davida Owena i Thorvalda Stoltenberga, a nastavku pregovora s predstavnicima pobunjenih Srba, o provo\xc4\x91enju Sporazuma od 2. prosinca 1994., o konkretnim pitanjima s tim u svezi, te o nastavku procesa normalizacije hrvatsko-srpskih odnosa._NEWLINE__NEWLINE_- U zra\xc4\x8dnoj luci Pleso s uspjehom zavr\xc5\xa1en jo\xc5\xa1 jedan krug pregovora o provedbi Sporazuma potpisanog 2. prosinca 1994. izme\xc4\x91u hrvatskih vlasti i lokalnih Srba. Nakon auto-ceste, otvara se naftovod._NEWLINE__NEWLINE_- Zapovjednici bo\xc5\xa1nja\xc4\x8dkih, hrvatskih i srpskih snaga u BiH, generali Deli\xc4\x87, Bla\xc5\xa1ki\xc4\x87 i Mladi\xc4\x87, potpisali sporazum o u\xc4\x8dvr\xc5\xa1\xc4\x87enju \xc4\x8detveromjese\xc4\x8dnog prekida vatre, javlja Reuter iz Sarajeva._NEWLINE__NEWLINE_- Vije\xc4\x87e sigurnosti UN suglasio se s nacrtom rezolucije, kojom bi se ubla\xc5\xbeene sankcije protiv Srbije produ\xc5\xbeile na jo\xc5\xa1 100 dana._NEWLINE_1996._NEWLINE__NEWLINE_- U Vije\xc4\x87u sigurnosti UN odgo\xc4\x91eno dono\xc5\xa1enje rezolucije o hrvatskom Podunavlju i rezolucije o Prevlaci._NEWLINE__NEWLINE_- Srpsko ludilo vlada Ilid\xc5\xbeom, u kojoj Srbi danima iskopavaju posmrtne ostatke svoje rodbine kako bi ih ponijeli sa sobom pri napu\xc5\xa1tanju Sarajeva.'